# Eiropas Savienības C 230A/2018

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 230A |
| | |
| Izdevums latviešu valodā | Informācija un paziņojumi | 61. gadagājums2018. gada 2. jūlijs |

ISSN 1977-0952

Eiropas Savienības

Oficiālais Vēstnesis

C 230A

Izdevums latviešu valodā

Informācija un paziņojumi

61. gadagājums2018. gada 2. jūlijs

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2018/C 230 A/01 | Uzaicinājums izteikt ieinteresētību Revīzijas progresa komitejas (APC) ārējo dalībnieku atlasei | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2018/C 230 A/01

Uzaicinājums izteikt ieinteresētību Revīzijas progresa komitejas (APC) ārējo dalībnieku atlasei

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 2.7.2018 | LV | Eiropas Savienības Oficiālais Vēstnesis | CA 230/1 |
| --- | --- | --- | --- |

2.7.2018

LV

Eiropas Savienības Oficiālais Vēstnesis

CA 230/1

---

UZAICINĀJUMS IZTEIKT IEINTERESĒTĪBU REVĪZIJAS PROGRESA KOMITEJAS (APC) ĀRĒJO DALĪBNIEKU ATLASEI

(2018/C 230 A/01)

Īpašais padomnieks saskaņā ar Eiropas Savienības Pārējo darbinieku nodarbināšanas kārtības 5. pantu: Eiropas Komisijas Revīzijas progresa komitejas (APC) ārējais dalībnieks

I.   Par mums

Revīzijas progresa komiteja palīdz Eiropas Komisijas komisāru kolēģijai pildīt tās pienākumus saskaņā ar Līgumiem un citiem normatīvajiem aktiem, nodrošinot Iekšējās revīzijas dienesta (IRD) neatkarību, uzraugot iekšējās revīzijas darba kvalitāti un nodrošinot, ka Komisijas dienesti pienācīgi ņem vērā revīzijas ieteikumus un veic atbilstīgus turpmākos pasākumus. Revīzijas progresa komiteja ziņo komisāru kolēģijai un sekmē iestādes efektivitātes turpmāku vispārēju uzlabošanos tās mērķu sasniegšanā un palīdz kolēģijai pārraudzīt Eiropas Komisijas īstenoto pārvaldību, riska pārvaldību un iekšējās kontroles praksi.

Revīzijas progresa komiteja ir pārraudzības struktūra un tai nav vadības pilnvaru. Revīzijas progresa komiteja sastāv no Eiropas Komisijas locekļiem un ārējiem dalībniekiem ar apliecinātu darba pieredzi revīzijas jomā un ar to saistītos jautājumos, un to vada Eiropas Komisijas priekšsēdētāja pirmais vietnieks. Pēc atklāta un pārskatāma atlases procesa ārējos dalībniekus oficiāli ieceļ amatā uz termiņu, kas nepārsniedz četrus gadus un ir atjaunojams vienu reizi.

Pilnīga informācija par Revīzijas progresa komitejas pilnvarām ir izklāstīta komitejas statūtos (pieejami angļu, vācu vai franču valodā):

https://ec.europa.eu/info/departments/internal-audit-service/how-we-work_en

II.   Piedāvātais amats

Revīzijas progresa komiteja vēlas izveidot kandidātu rezerves sarakstu, lai varētu pastāvīgi atjaunot tās ārējo dalībnieku skaitu un nodrošināt plašu un daudzveidīgu darba pieredzi revīzijas jomā un ar to saistītos jautājumos. Lūdzam ņemt vērā, ka iekļaušana rezerves sarakstā negarantē nodarbināšanu.

Ārējie dalībnieki aptuveni 30 līdz 50 pilnas dienas gadā veltīs saviem attiecīgajiem pienākumiem, tostarp aptuveni piecpadsmit sanāksmēm gadā, kuras notiek Briselē. Ārējos dalībniekus ieceļ kā īpašos padomniekus saskaņā ar Komisijas noteikumiem, un, ja vien viņi nav bijušie ES ierēdņi, kuri saņem vecuma pensiju, viņi saņem atlīdzību dienasnaudas veidā, kā izklāstīts turpmāk minētajos “Nodarbinātības nosacījumos”.

Ārējie dalībnieki palīdz veikt lielas starptautiskas organizācijas augsta līmeņa pārraudzību, veicinot Komisijas efektivitātes un lietderības turpmākus uzlabojumus pārvaldībā, riska pārvaldībā un iekšējās kontroles praksē.

Tā kā ārējie dalībnieki ir atzīti jomas eksperti, viņi iesaistās un aktīvi piedalās Revīzijas progresa komitejas darbībās, galvenokārt palīdzot sagatavošanas grupā, kā arī pašās Revīzijas progresa komitejas sanāksmēs, balstoties uz Komisijas pieņemto gada darba programmu un sanāksmju darba kārtību, ko ierosinājis priekšsēdētājs. Revīzijas progresa komiteja rīko vismaz trīs sanāksmes gadā, un pirms katras šādas sanāksmes notiek vairākas sagatavošanas sanāksmes. Informatīvie dokumenti tiek sagatavoti un sanāksmes notiek angļu valodā.

III.   Mēs meklējam

Atbilstības kritēriji

Lai kandidātus iekļautu atlases procedūrā, tiem līdz pieteikumu iesniegšanas termiņa beigām jāatbilst šādiem formāliem kritērijiem:

| — | Valstspiederība: Eiropas Savienības dalībvalsts valstspiederīgais. |
| --- | --- |

—

Valstspiederība: Eiropas Savienības dalībvalsts valstspiederīgais.

| — | Akadēmiskais grāds vai diploms: kandidātam jābūt:






  — | ja parastais universitātes studiju ilgums ir četri gadi vai vairāk, – izglītības līmenim, kas atbilst pabeigtai universitātes izglītībai, ko apliecina diploms, vai |
| --- | --- | --- |

—

Akadēmiskais grāds vai diploms: kandidātam jābūt:

—

ja parastais universitātes studiju ilgums ir četri gadi vai vairāk, – izglītības līmenim, kas atbilst pabeigtai universitātes izglītībai, ko apliecina diploms, vai

| — | izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas pieprasīta turpmāk). |
| --- | --- |

—

izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas pieprasīta turpmāk).

| — | Atbilstīga darba pieredze: vismaz 15 gadu pēcdiploma darba pieredze, kas iegūta pēc iepriekš minētās kvalifikācijas iegūšanas, no kuriem vismaz piecu gadu darba pieredze jomās, kas saistītas ar revīziju, iekšējo kontroli un/vai riska pārvaldību. |
| --- | --- |

—

Atbilstīga darba pieredze: vismaz 15 gadu pēcdiploma darba pieredze, kas iegūta pēc iepriekš minētās kvalifikācijas iegūšanas, no kuriem vismaz piecu gadu darba pieredze jomās, kas saistītas ar revīziju, iekšējo kontroli un/vai riska pārvaldību.

| — | Valodas: Eiropas Savienības vienas oficiālās valodas ļoti labas zināšanas un Eiropas Savienības vismaz vēl vienas oficiālās valodas pietiekamas zināšanas. |
| --- | --- |

—

Valodas: Eiropas Savienības vienas oficiālās valodas ļoti labas zināšanas un Eiropas Savienības vismaz vēl vienas oficiālās valodas pietiekamas zināšanas.

| — | Neatkarība un interešu konflikts: pildot savus pienākumus, viņš ir neatkarīgs; viņam nav interešu konflikta starp viņa pienākumiem ārējā dalībnieka amatā un citiem oficiālajiem pienākumiem. |
| --- | --- |

—

Neatkarība un interešu konflikts: pildot savus pienākumus, viņš ir neatkarīgs; viņam nav interešu konflikta starp viņa pienākumiem ārējā dalībnieka amatā un citiem oficiālajiem pienākumiem.

Atlases kritēriji

Sekmīgos kandidātus rezerves sarakstam izraugās, pamatojoties uz viņu personīgajām un profesionālajām īpašībām, viņu apliecināto plašo pieredzi revīzijas jomā un ar to saistītajos jautājumos.

Galvenie kritēriji:

| — | augsta līmeņa pierādīta kompetence un ievērojama pieredze revīzijas jomā, vēlama arī pieredze Eiropas Revīzijas palātā, starptautiskās organizācijās vai valsts publiskā dienesta revīzijas struktūrās un/vai privātā sektora revīzijas uzņēmumos, |
| --- | --- |

—

augsta līmeņa pierādīta kompetence un ievērojama pieredze revīzijas jomā, vēlama arī pieredze Eiropas Revīzijas palātā, starptautiskās organizācijās vai valsts publiskā dienesta revīzijas struktūrās un/vai privātā sektora revīzijas uzņēmumos,

| — | izcilas zināšanas par starptautiskajiem iekšējās revīzijas standartiem un iekšējās kontroles un riska pārvaldības sistēmām, |
| --- | --- |

—

izcilas zināšanas par starptautiskajiem iekšējās revīzijas standartiem un iekšējās kontroles un riska pārvaldības sistēmām,

| — | profesionālā kvalifikācija revīzijas jomā, |
| --- | --- |

—

profesionālā kvalifikācija revīzijas jomā,

| — | integritāte, labas spriešanas spējas un spēcīgas analītiskās iemaņas, labi attīstītas stratēģiskās domāšanas spējas un spēja veikt konstruktīvu izpēti, pamatojoties uz plašāku pieredzi, |
| --- | --- |

—

integritāte, labas spriešanas spējas un spēcīgas analītiskās iemaņas, labi attīstītas stratēģiskās domāšanas spējas un spēja veikt konstruktīvu izpēti, pamatojoties uz plašāku pieredzi,

| — | teicamas mutvārdu un rakstveida saziņas prasmes, kas ļauj kandidātam vadīt diskusijas un apstrīdēt revidējamo struktūru nostāju, kā arī skaidri komunicēt ar iekšējām ieinteresētajām personām, sagatavojot Revīzijas progresa komitejas sanāksmes, sagatavošanas grupas un komitejas sanāksmju laikā. |
| --- | --- |

—

teicamas mutvārdu un rakstveida saziņas prasmes, kas ļauj kandidātam vadīt diskusijas un apstrīdēt revidējamo struktūru nostāju, kā arī skaidri komunicēt ar iekšējām ieinteresētajām personām, sagatavojot Revīzijas progresa komitejas sanāksmes, sagatavošanas grupas un komitejas sanāksmju laikā.

Vēlamie kritēriji:

| — | padziļināta izpratne par ES iestādēm un Eiropas Komisijas lomu, |
| --- | --- |

—

padziļināta izpratne par ES iestādēm un Eiropas Komisijas lomu,

| — | ļoti labas zināšanas par ES Finanšu regulu un budžeta izpildes apstiprināšanas kārtību, kā arī par Eiropas Komisijas noteikumiem, pārvaldību un procedūrām, kā arī tās pienākumiem un darbībām. |
| --- | --- |

—

ļoti labas zināšanas par ES Finanšu regulu un budžeta izpildes apstiprināšanas kārtību, kā arī par Eiropas Komisijas noteikumiem, pārvaldību un procedūrām, kā arī tās pienākumiem un darbībām.

IV.   Neatkarība un interešu konflikta neesības deklarācija

Veicot savus uzdevumus, ārējie dalībnieki rīkojas neatkarīgi un neprasa un nepieņem norādījumus no Eiropas Savienības iestādēm vai struktūrām vai jebkuras citas valsts vai privātas struktūras. Pirms pienākumu izpildes uzsākšanas viņiem būs jāiesniedz:

| — | deklarācija par apņemšanos rīkoties neatkarīgi sabiedrības interesēs, |
| --- | --- |

—

deklarācija par apņemšanos rīkoties neatkarīgi sabiedrības interesēs,

| — | deklarācija, kurā uzskaitītas visas citas veiktās darbības, un |
| --- | --- |

—

deklarācija, kurā uzskaitītas visas citas veiktās darbības, un

| — | deklarācija, kurā norādītas intereses, ko varētu uzskatīt par tādām, kas ietekmē viņu neatkarību. |
| --- | --- |

—

deklarācija, kurā norādītas intereses, ko varētu uzskatīt par tādām, kas ietekmē viņu neatkarību.

Piesakoties, kandidāti apliecina gatavību sniegt šīs deklarācijas.

V.   Iecelšanas nosacījumi

Eiropas Komisija izveidos rezerves sarakstu un iecels ārējos dalībniekus, pamatojoties uz atlases procedūru. Šajā nolūkā tiks izveidota atlases komiteja, kas izvērtēs visus pieteikumus.

Visaugstāk kvalificētos kandidātus, kurus uzskata par tādiem, kas ir vispiemērotākie speciālisti, var uzaicināt uz interviju. Pēc minētās intervijas atlases komisija izveidos rezerves sarakstu ar vislabāk kvalificētajiem kandidātiem, no kura Eiropas Komisija iecels ārējos dalībniekus atbilstoši mainīgajām vajadzībām.

VI.   Iespēju vienlīdzība

Eiropas Savienības iestādēs ir spēkā vienlīdzīgu iespēju politika, un pieteikumi tiek pieņemti bez diskriminācijas neatkarīgi no dzimuma, rases, ādas krāsas, etniskās vai sociālās izcelsmes, ģenētiskām īpatnībām, valodas, reliģijas vai ticības, politiskajiem vai citiem uzskatiem, piederības nacionālajai minoritātei, īpašuma, izcelsmes, invaliditātes, vecuma vai dzimumorientācijas.

VII.   Nodarbināšanas kārtība

Revīzijas progresa komitejas ārējie dalībnieki tiek iecelti uz termiņu, kas nepārsniedz četrus gadus un ir atjaunojams vienu reizi. Viņus ieceļ uz līgumu pamata kā īpašos padomniekus Eiropas Savienības pārējo darbinieku nodarbināšanas kārtības 5. panta nozīmē. Ārējie dalībnieki par nostrādātajām dienām saņems atlīdzību dienasnaudas veidā, pamatojoties uz AD12 kategorijas 1. pakāpes pamatalgu. Taču bijušie ES ierēdņi, kuri saņem vecuma pensiju, atlīdzību nesaņems; viņiem būs tiesības saņemt tikai kompensāciju par ceļa un uzturēšanās izdevumiem.

Ceļa un uzturēšanās izdevumus, kas radušies ārējiem dalībniekiem, Komisija atlīdzina pēc iesniegta pieprasījuma ar apliecinošiem dokumentiem saskaņā ar Komisijā spēkā esošajiem noteikumiem. Turklāt tiks piešķirta dienas nauda citu izmaksu segšanai.

VIII.   Kā pieteikties

Lūdzam ievērot!

Pieteikumi Eiropas Komisijai jānosūta elektroniski uz šādu adresi: IAS-APC-SECRETARIAT@ec.europa.eu.

Lai pieteikumu uzskatītu par derīgu, jums jānosūta dzīves apraksts (CV) Word vai PDF formātā un motivācijas vēstule angļu, franču vai vācu valodā.

Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu pēc iespējas drīz, atlases procedūra notiks angļu valodā.

Jums ir jābūt arī derīgai e-pasta adresei. Tā tiks izmantota, lai informētu jūs par atlases procedūras rezultātiem. Lūdzam informēt Eiropas Komisiju par e-pasta adreses izmaiņām, ja tādas notikušas.

IX.   Termiņš

Pieteikumu iesniegšanas termiņš: 45 darbdienu laikā no dienas, kad uzaicinājums izteikt ieinteresētību publicēts Eiropas Savienības Oficiālajā Vēstnesī.

Komisija saglabā tiesības šā uzaicinājuma izteikt ieinteresētību pieteikšanās termiņu pagarināt tikai ar publikāciju Eiropas Savienības Oficiālajā Vēstnesī.

X.   Personas datu aizsardzība

Komisija nodrošinās pretendentu personas datu apstrādi atbilstīgi Eiropas Parlamenta un Padomes 2000. gada 18. decembra Regulai (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (1).

---

(1)  OV L 8, 12.1.2001., 1. lpp.

---